### Beslutninger

Fremsendes Magistratsafdelingen for Børn og Unge med bemærkning, at byrådet i sit møde den 10. juni 2025 har vedtaget ændringsforslaget fra Socialdemokratiets, det Konservative Folkepartis, Venstre, Liberal Alliances, Moderaternes, Alternativets og Socialistisk Folkepartis byrådsgrupper. Byrådet kunne ikke tiltræde forslaget fra Enhedslisten de Rød-Grønnes byrådsgruppe.

Enhedslisten de Rød-Grønnes byrådsgruppe henholdt sig til deres oprindelige forslag.

Danmarksdemokraternes byrådsgruppe kunne ikke tiltræde forslaget og ændringsforslaget.

###

BESLUTNINGSFORSLAG FRA EL

ENHEDSLISTEN FORESLÅR:

- At 1) rådmanden for MBU udsender et hyrdebrev til alle elevråd, til elever ved kommunens skoler, og til alle brugere af kommunens fritidstilbud for børn og unge med oplysninger om at de har ytringsfrihed, som følge af både grundloven, folkeskoleloven og FNs børnekonvention.

- At2) MBU udarbejder materiale til brug for debatten i skolerne om [adresse]. Materialet kan handle om [adresse] og [adresse] historiske baggrund, den aktuelle situation om forholdet mellem [adresse] og [adresse] og de forskellige internationale løsningsforslag til løsning af konflikterne og overgrebene. Et materiale der også bør tage hånd om at adskille det nogle magthavere i andre dele af verden foretager sig, hvordan man opfatter andre mennesker og hvordan menneskesyn ytrer sig. Herunder hvordan vi kan bekæmper racisme, anti-semetisme, anti- muslimer og forebygger folkemord som Holocaust.

MOTIVATION:

Folketinget har forbudt børn og unge at debattere [adresse] ved det kommende skolevalg. Det er en alvorlig undergravning af grundlovens § 77, der fastslår at alle borgere – herunder også de yngste - "er berettiget til på tryk, i skrift og tale at offentliggøre sine tanker, dog under ansvar for domstolene. Censur og andre forebyggende forholdsregler kan ingensinde på ny indføres."

Det er også en krænkelse af FNs børnekonvention Artikel 13, der fastslår, "at børn skal have ytringsfrihed; og at denne ret omfatter frihed til uanset territoriale grænser at søge, modtage og videregive oplysninger og tanker af enhver art, enten mundtligt, skriftligt eller på tryk i form af kunst eller gennem en hvilken som helst anden udtryksmåde, barnet måtte vælge."

Endelig er det et alvorligt brud på folkeskolens formålsparagraf, der i § 1 stk. 3 fastslår, at ”Folkeskolen skal forberede eleverne til deltagelse, medansvar, rettigheder og pligter i et samfund med frihed og folkestyre. Skolens virke skal derfor være præget af åndsfrihed, ligeværd og demokrati”.

Med det brud på borgerrettigheder fra Folketinget er det afgørende, at Byrådet træder i karakter og fastslår, at eleverne i de kommunale skoler og institutioner i Århus har ytringsfrihed, og at denne også indbefatter deres ret til at ytre sig om politiske spørgsmål og til at være kritiske overfor den til enhver tid siddende regerings politik.

Enhedslisten i [adresse] den 19.5.25

Sofie Jakobsen.

### Sagsforløb

Udvalg: [adresse]

Dato: 28-05-2025

Ron Andersen: 28

Sagens behandling blev udsat i byrådets møde den 28. maj 2025.